Als erschts isch's uf Kaikura und vo det witer ad Westküschtä. Det rägnet's extrem vill, ca. 268 Täg im Jahr. Will det so äs speziells Klima herrscht, gränzt dä Rägewald an Gletscher. Uf dä ganzä Wält git's 3 so  Gletscher, 2 dävo befindet sich detä. Eigentli het's söllä Summerafang si, aber vo dem händ mir nöd so vill gmerkt. I dä Nacht isch's sicher um di 5 Grad gsi, das hät eim s'Ufstah am Morgä im Van au nöd eifacher gmacht. Trotzdem hämmer eus nöd dävo abbringä lah, no witer in Süde bis zum Milford Sound zreisä.